kardosdrur/scandi-wiki huggingface dataset:
Litauens uafhængighedserklæring

Litauens uafhængighedserklæring () var et dokument udstedt af Taryba den 16. februar 1918. Dokumentet forkyndte genoprettelsen af et demokratisk, uafhængigt land, Litauen, med Vilnius som hovedstad. Erklæringen blev underskrevet af 20 repræsentanter, under ledelse af Jonas Basanavičius. Uafhængighedserklæringen var det endelige resultat af en række beslutninger, blandt andet de, der blev besluttet på Vilnius-konferencen og i Loven af 8. januar. Vejen til erklæringen var lang og kompliceret, fordi det Tyske kejserrige pressede Taryba til at alliere sig med dem. Taryba måtte omhyggeligt beslutte nye ting, og undgå at provokere det Tyske kejserrige, hvis tropper stadig var i Litauen, og det Litauiske folk, som havde store forventninger.

Galleri

Eksterne henvisninger 

Uafhængighedserklæring
Tekster
Charles Æmilius von Lützow

Charles Æmilius von Lützow (født 27. oktober 1683, død senest 1749) var en officer og bygmester i dansk tjeneste, bror til Christian Frederik von Lützow.

Han var søn af godsejer, hofmarskal, senere gehejmeråd Henning Ulrich von Lützow og Eleonore Cathrine von Schlagen. Han var uddannet på Det ridderlige Akademi i København 1701-03, var major af infanteriet med opgave at lede opførelsen af barakker og stalde på rytterdistrikterne i Jylland og på Falster. Han tituleredes undertiden generalbygningsinspektør omkring 1720, og senere var han generalvejmester i Norge nordenfjelds med stationering i Trondheim 1723.

Han var gift med Anna Sybilla Götz fra Frankfurt am Main (1692 – 13. maj 1759 i Flensborg).

Værker 
 Reparation og ombygning af Nykøbing Slot
 Indretning af nu forsvundne barakker på Tvilum (1720), ved Silkeborg (1720), på Sjelle Skovgård (1720, nu Wedelslund)
 Opførelse af barakker og stalde ved Skanderborg Slot (1721, efter tegning af J.D. Planitz, forsvundet)

Kilder 
 

Charles Æmilius von
Arkitekter fra Danmark
Officerer fra Danmark
Danskere i 1700-tallet
Vera Myhre

Vera Myhre f. Eliasen (25. juli 1920 i København – 22. juni 2000 på Frederiksberg) var en dansk grafiker og maler.

Vera Myhres grafiske værker spænder vidt, da hun har arbejdet med flere forskellige teknikker såsom træsnit, litografi, serigrafi og forskellige blandingsteknikker. Vera Myhre har især udtrykt sig i litografi, serigrafi og collage. Motiverne er fra hverdagslivet i byen, fx fodgængerfelter og fortove med eller uden mennesker eller avisens folder i de læsendes hænder. Her gælder det spillet mellem lys og skygge, mellem blød bevægelse og geometrisk stramhed.

Desuden har hun arbejdet med collager sammensat af papir, klippet og revet ud af tidsskrifter og aviser. I mange år har hun selv forestået trykningen af sine værker på en stor gammel trykpresse. Især stentrykket har interesseret hende. Processen er langsom og fysisk krævende, men hvert tryk er et originalværk. Siden 1952 har hun også skabt illustrationer og omslag til tidsskrifter, bøger og pjecer. Blandt hendes værker er det dog grafikmapperne, der fylder mest, fx Græsk suite, 1959, der rummer otte farvetræsnit, og de 12 stentryk "Byen her og nu", 1980, hvormed hun vandt Kunstakademiets prisopgave for billedkunst. I 1984 kom de fem stentryk Jernbanehjul, og i 1992 de seks farveserigrafier "Mor og barn". Desuden har hun haft flere udsmykningsopgaver, bl.a. for Frederiksberg Rådhus, Direktionslokale Bikuben, Lyntog DSB og Østre Landsret.

 1975-77 Præsident for Kunstakademiet 
 1998 Æresmedlem af Akademiet for de Skønne Kunster

Priser og Legater 

 1946 Gerda Iversen
 1949 Gerda Iversen
 1972 Statens Kunstfond
 1976 Ancker
 1979 Akademiets Årspris
 1983 Tagea Brandt
 1984 Årlig statsydelse fra Statens Kunstfond
 1985 LOs Kulturpris
 1986 Vilh. Pacht
 1987 J.V. Andersen
 1987 Henry Heerup
 1988 Lavrens Bogtman Fonden
 1989 Henry Heerup
 1989 Godfred Eickhoff
 1991 Henry Heerup
 1993 Ole Haslunds Hæderspris
 1995 Anne Marie Telmányi

Tildelt 

 1981 Ridder af Dannebrogordenen 
 1981 Eckersberg Medaillen

Eksterne henvisninger 
 
 
 http://www.kunstonline.dk/diverse/biografier/?id=5609 
 https://denstoredanske.lex.dk/Vera_Myhre
 http://www.kvinfo.dk/side/171/bio/1170/
 http://www.dsb.dk/Om-DSB/Virksomheden/Tog-i-drift/Navne-og-udsmykning/
 http://www.litteraturpriser.dk/pris/eckberg.htm
 http://www.veramyhre.dk/om-vera-myhre

Referencer 

Grafikere fra Danmark
Malere fra Danmark
Modtagere af Eckersberg Medaillen
Personer i Dansk Kvindebiografisk Leksikon
Riddere af Dannebrog
Personer i Kraks Blå Bog (afdøde)
Æresmedlemmer af Det Kongelige Akademi for de Skønne Kunster
Modtagere af Ole Haslunds Kunstnerfonds legat
Poul Eibye

Poul Eibye (4. august 1885 – 4. november 1972) var en dansk filmfotograf og producer.

Filmografi 
 Adrianopels Hemmelighed (1913), filmfotograf
 Bøffen og Bananen (1913), filmfotograf
 Den Sørgmuntre Barber (1927), filmfotograf
 Der Faschingskönig (1928), filmfotograf
 Danmarksfilmen (1935), producer og filmfotograf
 Husmandsbevægelsen (1936), filmfotograf
 Vikingerne, deres Forfædre og Efterkommere (1937)
 Nordhavets mænd (1939), filmfotograf
 Jeg har elsket og levet (1940), filmfotograf
 Gennem Midtsjælland (1940), filmfotograf
 Sørensen og Rasmussen (1940), filmfotograf
 Vore mindste Københavnere (1941), filmfotograf
 En søndag på Amager (1941), filmfotograf
 Alle mand pa dæk (1942), filmfotograf
 Alt for karrieren (1943), filmfotograf

Eksterne henvisninger 
 

Filmproducere fra Danmark
Filmfotografer fra Danmark
Heroes of Newerth

Heroes of Newerth er videospil udviklet af S2 Games, og udgivet til Windows, Mac OS X og Linux.

Heroes of Newerth er et online strategispil designet med udgangspunkt i Warcraft III modden Defense of the Ancients.

Det er primært et 5v5 spil, men kan også spilles som 1v1, 2v2, 3v3 og 4v4. Det suverænt mest almindelige er dog stadig 5v5. Spillet bliver også spillet på et professionelt plan, hvor der spilles turneringer om præmiesummer. Desuden tjener spillerne penge på at streame og på sponsore. Professionelt spilles oftes 5v5, men det er enkelte gange forekommet med andre regler.

Der findes over 500.000 registrerede brugere af programmet, som er gratis at benytte. Ofte er der over 50.000 online ad gangen. Da spillet blev gjort "free to play", var der til at begynde med begrænsninger for dem der ikke oprindeligt havde betalt for spillet. Efter et års tid blev det dog lavet om, og alle heroes er nu gratis at spille, og spillet tjeners deres penge udelukkende på en "In-Game shop", hvor man blandt andet kan købe ting som alternative avatare til sine heroes.
En ny bruger skal igennem en verificerings proces, hvor man enten bliver verificeret ved at komme i level 5 på sin account, eller betaler penge for gold coins i shoppen.

I spillet bruger man enten funktionen MM (Match Making), eller PG (Public Games). I Match making spiller man om MMR (Match Making Rank), hvor man oftest får 5 point ved sejr og mister 5 point ved nederlag. I Public Games spiller man på samme måde som i Match Making, men der er flere funktioner der gør det muligt for flere forskellige spillestiler. Derfor er spillestilen i PG ofte mere useriøs end man ser ved MM,da de fleste bare spiller PG for sjov, og for at prøve spillet med nogle specielle regler. Hvis man vil spille for højere rang og status spiller de fleste MM, da denne funktion både giver silver coins, som kan bruges i shoppen, og at denne funktions rang system er mest anerkendt.

Spillet har to In-game valutaer, som er silver coins og gold coins. Silver coins opnås ved at spille rangerede MM spil, og er derfor gratis, men er ikke lige så meget værd som gold coins. Mængden du får af silver coins per spil bliver højere alt efter om du vinder, får en lang "Kill streak" eller om det lykkedes dig ene mand at vinde over hele modstanderens hold alene (annihalation)Gold coins opnås ved at bruge penge fra det virkelige liv. Forskellen mellem de to er omkring 1:5, men kan variere lidt, alt efter hvad du vil købe.

Historie 

Onlinespil
Linux-spil
Macintosh-spil
Windows-spil
E-sportspil
Free-to-play
Ernst Brandenburger

Ernst Brandenburger (virksom fra 1689, død 1713) var en dansk bygmester og entreprenør, der i samarbejde med Christof Marselis og Wilhelm Friedrich von Platen satte sit præg på barokkens arkitektur under kong Frederik IV's tidlige regeringstid. Han blev begravet 14. december 1713 i Skt. Petri Kirke, København.

Brandenburger blev indstillet som bygmester i Fyens Stift 29. november 1689, fik bestalling 25. januar 1690, var murermester ved de kgl. slotte 1695 og entreprenør ved kongens bygninger i Danmark 1698. Han var kongelig bygningsinspektør fra 1704 til sin død. Han overtog 1700 et teglværk i Vedbæk.

Han blev ca. 1718 gift med Birgitte Margrethe Lønborg.

Værker 
 Hovedbygning på Stensballegård (ca. 1691-93)
 Tegninger til modernisering af Clausholm (1692)
 Clausholms nybygning (1693-1701)
 Tårn på Galten Kirke (1697)
 Niels Juels kapel ved Holmens Kirke, København (1697, nedrevet)
 Ombygning af Prinsens Gård, Frederiksberg (1697 og 1705-06)
 Frederiksberg Slot (1699-1704, senere ombygget)
 Frederiksberg Slotskirke (1710, sammen med Christoph Marselis og Wilhelm Friedrich von Platen)
 Ridehus på Frederiksborg Slot (1699, nedrevet)
 Nyindretning af riddersalen på Københavns Slot (1700-01, nedrevet 1730)
 Operahuset, Fredericiagade, København (1701-02, senere ombygget, nu del af Østre Landsret)
 Staldmestergården, Slotsholmen, København (1703-06, sammen med Marselis og von Platen)
 Ulrik Frederik Gyldenløves Palæ, Dronningens Tværgade 2, København (1700-02, senere ombygget, nu Håndværkerforeningen)

Kilder 
 

Arkitekter fra Danmark
Kongelige bygningsinspektører
Barokarkitekter
Danskere i 1600-tallet
Danskere i 1700-tallet
Hofkunstnere fra Danmark
Entreprenører fra Danmark
Personer i Dansk Biografisk Leksikon
Kampmannsgade (København)

Kampmannsgade i København går øst-vest fra banegraven/Boulevardbanen – mellem Hammerichsgade og Vester Farimagsgade – mod vest til Danasvej ved kommunegrænsen ved vestsiden af Sankt Jørgens Sø.

Gaden er opkaldt efter arkitekt Hack Kampmann.

Kampmannsgade ligger i det gamle banegårdsterræn, hvor Københavns Hovedbanegård lå 1864 – 1911. Kampmannsgade blev i 1933 fuldført hen over dæmningen, som deler Sankt Jørgens Sø i 2 bassiner. Vejstrækningen mellem de to dele af søen blev i mange år efter stadig kaldt Dæmningen.

Shellhuset i Kampmannsgade blev opført i 1934.

Gader på Vesterbro
Matthew Stafford

John Matthew Stafford (født 7. februar 1988 i Tampa, Florida) er Quarterback for NFL-holdet Los Angeles Rams.

Eksterne henvisninger 

 

Amerikansk fodbold-spillere fra Florida
Amerikansk fodbold-quarterbacks
Amerikansk fodbold-spillere fra Detroit Lions
Personer fra Tampa
Hammerichsgade (København)

Hammerichsgade i København går nord-syd langs østsiden af banegraven/Boulevardbanen, mellem H.C. Andersens Boulevard ved Jarmers Plads og Vesterbrogade, hvorefter den fortsætter i Bernstorffsgade.

Gaden blev navngivet i 1917 efter ingeniør Holger Hammerich (1845 – 1915), som bl.a. arbejdede for en ændring af forholdene for jernbane og hovedbanegård i København (hvilket førte til opførelsen af den nuværende Københavns Hovedbanegård fra 1911), og som fik idéen til Boulevardbanen.

Eksterne henvisninger

Noter 

Gader i Indre By (København)
Kniefall von Warschau

Kniefall von Warschau (knæfaldet i Warszawa) var en gestus af daværende socialdemokratiske kansler Willy Brandt til minde for ofrene for ghettooprøret i Warszawa under 2. verdenskrig.

Begivenheden fandt sted 7. december 1970, dagen hvor Warszawa-traktaten blev underskrevet af Polen og Vesttyskland, hvorved Vesttyskland gav afkald på fremtidige grænsekrav over for Polen. Traktakten var et led i den vesttyske udenrigspolitik "Ostpolitik", som havde til formål at opnå forsoning og tilnærmelse mellem Vesttyskland og Østblokken.

Kilder 

Tyskland i 1900-tallet
Begivenheder i 1970
Polens historie
Dmytro Tjyhrynskyj

Dmytro Anatoliyovytj Tjyhrynskyj (ukrainsk: Дмитро Анатолійович Чигринський, ses også gengivet Dmitro Chygrynskiy) (født 7. november 1986 i Izjaslav, Ukrainske SSR, Sovjetunionen) er en ukrainsk international fodboldspiller, som spiller for AEK Athen. Han har tidligere spillet for blandt andet Shakhtar Donetsk og FC Barcelona

Tjyhrynskyj var med til at vinde UEFA-cuppen med Shakhtar Donetsk, der også har deltaget i Champions League flere gange. Endvidere har Tjyhrynskyj været med på det ukrainske landshold i flere år.

Noter 

Fodboldspillere fra Ukraine
Fodboldspillere fra FC Shakhtar Donetsk
Fodboldspillere fra FC Barcelona
Deltagere ved verdensmesterskabet i fodbold 2006
Pedro Rodríguez

Pedro Eliezer Rodríguez Ledesma, normalt kendt som Pedro Rodríguez eller bare Pedro (født 28. juli 1987 i Santa Cruz de Tenerife) er en spansk fodboldspiller, der spiller for den italienske Serie A klub Lazio 

Pedro kan spille på både venstre og højre kant, men foretrækker højre (pga. sit udmærkede højreben). Pedro er kendt for at deltage meget i det offensive arbejde. Han skiftede den 19. august 2021 til Lazio på en fri transfer, han lavde det såkaldte "forbudte skifte" da han førhen spillede hos de lokale rivaler fra Roma.

Landshold 
Pedro står (pr. august 2021) noteret for 65 kampe og 17 scoringer for Spaniens landshold, som han debuterede for 29. maj 2010 i en venskabskamp mod Saudi-Arabien. Han var samme år en del af den spanske trup, der vandt guld ved VM i 2010 i Sydafrika.

Titler 
La Liga
 2009, 2010, 2011, 2013 og 2015 med FC Barcelona

Copa del Rey
 2009, 2012 og 2015 med FC Barcelona

Supercopa de España
 2009, 2010, 2011 og 2013 med FC Barcelona

Champions League
 2009, 2011 og 2015 med FC BarcelonaUEFA Europa League'''

 2019 med Chelsea

UEFA Super Cup

 2009, 2011 og 2015 med FC Barcelona

VM for klubhold
 2009 og 2011 med FC Barcelona

VM
 2010 med Spanien

EM
 2012 med

Referencer

Eksterne henvisninger 

 
 FC Barcelona spillerinfo 

Fodboldspillere fra Spanien
Fodboldspillere fra FC Barcelona
Fodboldspillere fra Chelsea F.C.
Verdensmestre i fodbold
Personer fra Tenerife
Fodboldspillere fra FC Barcelona B
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Cosmo Film

Cosmo Film A/S er et dansk film- og tv-produktionsselskab.

Selskabet blev dannet i 1992 af Rasmus Thorsen og Tomas Hostrup-Larsen og producerede oprindeligt både fiktion og dokumentar; i 2003 blev dokumentaraktiviteterne udskilt i datterselskabet Cosmo Doc. Cosmo Film producerer både tv-serier og spillefilm. Blandt produktionerne er TV 2-serierne Anna Pihl og Lærkevej samt spillefilmene Vølvens forbandelse og Midsommer. Cosmo Doc har bl.a. produceret Lykketoft finale og Jesus og Josefine.

Eksterne henvisninger 
 
 Cosmo Films hjemmeside

Etableret i 1992
Filmselskaber fra Danmark
Christian Torpe

Christian Torpe (født 1978) er en dansk manuskriptforfatter der bl.a. har bidraget til tv-serierne Maj & Charlie og Lærkevej og er hovedforfatter på serien Rita fra 2012. Derudover har han skrevet to spillefilm, Hella Joofs spillefilm Sover Dolly på ryggen? (sammen med Marie Østerbye) og Bille Augusts Stille hjerte (2014).

Torpe er student fra Mulernes Legatskole i 1997 og senere uddannet fra Københavns Universitet, hvor han studerede Film- & Medievidenskab.

Eksterne henvisninger 
 

Manuskriptforfattere fra Danmark
Dansksprogede forfattere fra Danmark
Human Nature (film)

Human Nature er en amerikansk komediefilm fra 2001 instrueret af Michel Gondry efter manuskript af Charlie Kaufman, der også har status som producer. Filmen har Patricia Arquette, Rhys Ifans, Tim Robbins og Miranda Otto i hovedrollerne.

Medvirkende 
 Patricia Arquette
 Rhys Ifans
 Tim Robbins
 Miranda Otto

Eksterne henvisninger 
 

Amerikanske film fra 2001
Komediefilm fra USA
Andy Kaufman

Andrew Geoffrey "Andy" Kaufman (17. januar 1949 i New York City – 16. maj 1984 i Los Angeles) var en amerikansk entertainer, skuespiller, og performancekunstner.

Kaufman blev kendt gennem showet Saturday Night Live, hvor han gæsteoptrådte i 1975. Senere medvirkede han i tv-serien Taxi, hvor han spillede Latka. Han blev ofte kaldt komiker, men brød sig ikke om det prædikat.

I 1999 spillede Jim Carrey Kaufman i Man on the Moon, der handler om Kaufmans karriere og død.

Ekstern henvisning 
 

Tv-skuespillere fra USA
Performancekunstnere
Personer døde af kræft
Rasmus Thorsen

Rasmus Peter Thorsen (født 11. juli 1965) er en dansk producer og medstifter af filmselskabet Cosmo Film.

Thorsen er uddannet producer fra Den Danske Filmskole i 1991 og etablerede allerede året efter Cosmo Film sammen med den tidligere studiekammerat Tomas Hostrup-Larsen. Han har produceret en række spillefilm, dokumentarfilm og tv-serier.

Filmografi 
 Pojken med guldbyxorna (2014)
 Lærkevej - til døden os skiller (2012)
 Bag om Lærkevej (2009)
 Vølvens forbandelse (2009)
 Musen (2009)
 Guldhornene (2007)
 Oskar & Josefine (2004)
 The Swenkas (2004)
 Midsommer (2003)
 Annas dag (2003)
 Jerusalem, min elskede (2003)
 Angels of Brooklyn (2002)
 Ryd Op (2002)
 To kvinder (2001)
 Grev Axel (2001)
 Omklædningsrummet (2001)
 2. juledag (2000)
 Antenneforeningen (1999)
 Den Store Kul Tur (1995)

Tv-serier 
 Tinka og Kongespillet (2019)
 Greyzone (2018)
 Tinkas Juleeventyr (2017)
 Juleønsket (2015)
 Lærkevej (2009-2010)
 Anna Pihl (2005-2007)
 Jul i Valhal (2005)
 Jesus & Josefine (2003)
 Lex & Klatten (1997)

Eksterne henvisninger 
 
 Rasmus Thorsens CV på Cosmo Films hjemmeside 

Filmproducere fra Danmark
Marselistunnelen

Marselistunnelen er en planlagt tunnel på 1,9 km under Marselis Boulevard i det centrale Aarhus til Aarhus Havn. Projektet er det største anlægsprojekt i Aarhus' historie.

Projektets facetter 
Marselistunnel-projektet afhænger først og fremmest af om finansieringen af projektet kan findes. Projektet mangler pr. oktober 2011 at finansiere cirka 700 mio. kr ud af den samlede pris på 1,5 mia. kr. Arbejdet med tunnelen kan tidligst påbegyndes i 2014/2015.

Formålet 
Tunnellen er en del af et samlet projekt, der har til formål at forbedre trafikforholdene i midtbyen samt at skabe en bedre adgangsvej til Aarhus Havn for transportsektoren. Projektet indebærer, at Århus Syd Motorvejen føres under Ringvejen og forbindes med Åhavevej, så der bliver forbindelse fra Aarhus Havn til Sicilien uden lysregulerede kryds. Hele projektet vedrører således anlæg på en 4 km lang strækning.

Konstruktionen 
Tunnelen, som bliver 1,9 km lang, opføres som en dobbeltrørstunnel med adskilte trafikretninger, og bygges i 2 etaper, hvor først de nordlige spor på Marselis Boulevard lukkes og derefter de sydlige. Marselis Boulevard retableres, så boulevardkarakteren fastholdes og forstærkes med beplantning og belysning. Der, hvor boulevarden i dag krydses af f.eks. Stadion Allé og Dalgas Avenue, gøres en indsats for, at disse gamle kryds fortsat kan genkendes.

Finansieringen 
Projektet omfatter foruden tunnelen og udbygningen af Åhavevej også nye jernbanebroer, støjvolde og ny belægning på selve Marselis Boulevard. Aarhus Kommune har fået EU-støtte til tunnelen i forbindelse med forundersøgelser og håber på yderligere midler herfra til anlæggelsen. Allerede i forbindelse med Finansloven for 2004 blev et flertal i Folketinget enige om, at staten skulle bidrage til projektet.

Modgang og modstand 
Marselistunnel projektet har haft en del praktiske problemer undervejs og har til tider været et politisk stridsemne i Aarhus byråd, hvor blandt andet rådmand Peter Thyssen (R) var en af fortalerne.

Eksterne henvisninger 
 marselisboulevard.dk  Marselistunnelprojektets hjemmeside (Aarhus Kommune)

Kilder og referencer 
 Tunnel under Marselis Boulevard  Aarhus Kommune (feb. 2009)

Tunneler i Danmark
Bygninger, konstruktioner og anlæg i Aarhus
The Reincarnation of Benjamin Breeg

The Reincarnation of Benjamin Breeg er en sang fra heavy metal-bandet Iron Maidens 14. studiealbum A Matter of Life and Death. Sangen er skrevet af Dave Murray og Steve Harris. Cd-singlen har en B-side med en særlig BBC Radio 1 udgave af Hallowed be thy name. Singlen er også udgivet på en 10″ transparent vinylplade. På vinylpladens B-side er BBC Radio 1 udgaver af The Trooper og Run To The Hills. Ifølge vinylpladens omslag og etiket skal den afspilles ved 33⅓ omdrejninger i minuttet, men den skal afspilles ved 45 omdrejninger i minuttet.

Iron Maiden
Singler fra 2006
S-VHS

S-VHS (Super VHS) er en forbedret udgave af VHS-systemet. Den første S-VHS-maskine var JVC HR-S7000 i april 1987. Billedet fra et S-VHS-bånd har 420 lodrette linjer, hvor billedet fra et VHS-bånd har 250 lodrette linjer. S-VHS-båndet indsættes i kassetterummet i en S-VHS-maskine, som kan læse og skrive på et S-VHS- eller VHS-bånd. Lyden optages på et monospor og i stereo på samme område af båndet som billedet. I kasetterummet sidder et videohoved, som aflæser & -skriver 2 slags informationer fra båndet: kontrolinformation & lyd/videoinformation. Data og hovedet er i en 45 graders vinkel så dette læses skråt. Dette er gjort for at formindske størrelsen på båndet optimalt og kan visualiseres ved at sammenligne skråstreger og streger ved siden af hinanden:

////////// skråstreger (45 grader)

 streger (0 grader)

S-VHS-systemet blev ikke særlig udbredt. Derfor blev der ikke udgivet mange film på S-VHS.

S-VHS-C- VHS-C- S-VHS- og VHS-bånd er ½ ″ (1,27 cm) brede.

Se også 
 VHS
 VHS-C
 S-VHS-C
 Betamax
 U-matic
 Dvd
 Blu-ray
 HD DVD
 Video 2000
 LaserDisc
 PAL
 SECAM
 NTSC

Eksterne henvisninger 
 Why VHS was better than Betamax – Guardian Unlimited 
 Video på Den Store Danske

VHS
Dansk Retursystem

Dansk Retursystem er en dansk nonprofitvirksomhed, der via pantbekendtgørelsen har monopol på at indsamle flaskepant i Danmark. Virksomheden har hovedsæde i Høje Taastrup og har desuden en afdeling i Løsning. I 2021 var omsætningen 2.665,1 mio. kr.

Virksomheden blev grundlagt i 2000 af bryggerierne i samarbejde med dagligvarehandlen og har siden været reguleret af miljøministeriet. Ud over at indsamle pantemballagen arbejder Dansk Retursystem på at nedbringe butikkernes omkostninger ved at modtage og sortere emballagen. Virksomhedens omkostninger til at drive retursystemet finansieres af gebyrer, som betales af producenter og importører af øl og læskedrikke samt salg af genanvendeligt materiale til produktion af nye drikkevareemballager. 

Miljøstyrelsen har indtil udgangen af 2026 tildelt Dansk Retursystem eneretten til at drive det danske pant- og retursystem gennem en politisk vedtaget bekendtgørelse. 

Dansk Retursystem ejes af følgende aktionærer:
Dansk Retursystem Holding A/S (85,63%)
Harboes Bryggeri (14,27%)
Bryggeriet Vestfyen (0,1%)

Holdingselskabet ejes af:'''
Carlsberg Breweries A/S (som er hovedaktionær)
Royal Unibrew (Har opkøbt Fuglsang som før sad i ejerkredsen)
Thisted Bryghus

Dansk Retursystem A/S ledes af en bestyrelse, der også har repræsentanter for dagligvarehandlen.
Bestyrelsesformand er Thomas Dalsgaard.

Referencer

Eksterne henvisninger 
Dansk Retursystems hjemmeside

Danske virksomheder etableret i 2000
Retursystem
Syrning

Syrning er en biokemisk proces, der indebærer, at sukkerarter nedbrydes til organiske syrer. Ved syrning af mælk omdannes mælkesukkeret således til mælkesyre.

Formålet med syrningen af fødevarer er primært at forlænge holdbarheden, men man kan også syrne for at fremme dannelsen af aromaer eller for at sænke pH-værdien. Syrningen sker enten via fermentering eller tilsætning af såkaldte syrevækkere, f.eks. mælkesyrekultur.

I det traditionelle centraleuropæiske køkken anvender man syrning til at konservere kål (se surkål), agurker og rødbeder. 
I Sverige og Finland benyttes teknikken også til surströming og surlaks.

Henvisninger 

Biokemi
Konservering af madvarer
Christianshavn Boldklub

Christianshavn Boldklub var en fodboldklub, der bl.a. deltog i DBU's Fodboldturnering i 1889-90 og 1897-98. I det sidste tilfælde nåede klubben dog kun at spille én kamp i turneringen, nederlag 0-14 til Akademisk Boldklub, inden klubben blev opløst den 29. november 1897. 

Tidligere fodboldklubber i Danmark
Fodboldklubber under DBU København
Sport på Amager
Boldklub
Ophørt i 1897